Skjombrua

Skjombrua, også omtalt som Skjomen bru og tidligere også som Trongskjombrua, er ei hengebru i stål som krysser fjorden Skjomen ca. 20 km sør for Narvik i Nordland. Brua er 711 meter lang, med største spenn på 525 meter og seilingshøyde 35 meter. Brua har 9 spenn. Den er en del av europavei 6.

Stortinget fattet vedtak om bygging av bru over Skjomen i desember 1959.Nordlands Avis 30. desember 1960,  Nordlandsbanen og veiene. Skjombrua ble åpnet 10. november 1972, og var da Norges fjerde lengste bru, og landets lengste hengebru.Verden i dag : samtidsleksikon 1977. Kunnskapsforlaget, Oslo 1977. Side 61. «De lengste norske broer, 1971-75». Stålet og montasjen var ved Erik Ruuds mekaniske verksted i Oslo. 

Etter henvendelse fra Vegdirektoratet anbefalte Språkrådet at navnet «Skjombrua» skulle benyttes på den nye brua, i og med at andre navneformer i området hadde former som Skjomnes og Skjomgrunnen.Nordlands avis 30. januar 1973, Navnet på SkjombruaTove Bull og Kjellaug Jetne, Nordnorsk : språkarv og språkforhold i Nord-Noreg. Samlaget, Oslo 1982. Side 186. Vegdirektoratet godkjente dette som det offisielle navnet på brua, men selv vegkontoret i Nordland benyttet ofte navneformene «Skjomenbrua» eller «Skjomen bru», og under åpninga ble den konsekvent omtalt som «Skjomenbrua» av samferdselsministeren.

Se også
Liste over broer i Norge
Liste over broer i Norge etter lengde
Fergesambandet Grindjord–Skjærvik

Referanser

Eksterne lenker
 Bilde av brua sett fra vest.
 Bilde av brua sett fra nord.
 Bilde av brua sett fra øst.
 Structurae om Skjombrua

Kategori:Hengebroer
Kategori:Broer på europavei 6 (Norge)
Kategori:Veibroer i Nordland
Kategori:Veier i Narvik
Kategori:1972 i Norge
Kategori:Broer åpnet i 1972